ટી-20 વર્લ્ડકપમાં શનિવારે ભારતે પોતાની મહત્વપૂર્ણ મેચમાં પાકિસ્તાનને છ વિકેટે પરાજય આપ્યો. આ અગાઉ 15 માર્ચે રમાયેલ પ્રથમ મેચમાં ન્યૂઝીલેન્ડ સામે ભારતની 47 રને હાર થઇ હતી. પાકિસ્તાન ઉપર મેળવેલી જીત બાદ પોઇન્ટ ટેબલમાં ભારત આગળ આવશે તેવી ચાહકોને આશા હતી જેના પર પાણી ફરી વળ્યું છે. ભારતીય ટીમ સુપર-10ના ગ્રુપ 2માં હાલમાં પણ પાકિસ્તાન કરતાં પાછળ છે. ભારત અને પાકિસ્તાનની ટીમે અત્યાર સુધીમાં બે-બે મેચ રમી છે, જેમાં બંને ટીમે એક-એક મેચમાં પરાજયનો સ્વાદ ચાખ્યો છે.